钦定古今图书集成/明伦汇编/官常典/第421卷 > 贾谊新书 > 金日䃅
## 钦定古今图书集成/明伦汇编/官常典/第421卷 > 贾谊新书 > 金日䃅

按《汉书》本传：“日䃅字翁叔，本匈奴休屠王太子也。武
帝元狩中，票骑将军霍去病将兵击匈奴右地，多斩
首虏获休屠王祭天金人。其夏，票骑复西过居延，攻
祁连山，大克获。于是单于怨昆邪休屠居西方，多为
汉所破，召其王欲诛之。昆邪休屠恐，谋降汉，休屠王
后悔，昆邪王杀之，并将其众降汉，封昆邪王为列侯。”
日䃅以父不降见杀，与母阏氏、弟伦俱没入官，输黄
门养马，时年十四矣。久之，武帝游宴见马，后宫满侧，
日䃅等数十人牵马过殿下，莫不窃视，至日䃅独不
敢。日䃅长八尺二寸，容貌甚严，马又肥好。上异而问
之，具以本状对。上奇焉，即日赐汤沐衣冠，拜为马监，
迁侍中、驸马都尉、光禄大夫。日䃅既亲近，未尝有过
失，上甚信爱之，赏赐累千金。出则骖乘，入侍左右，贵
戚多窃怨曰：“陛下妄得一胡儿，反贵重之。”上闻，愈厚
焉。日䃅毋教诲两子，甚有法度，上闻而嘉之。病死，诏
图画于甘泉宫，署曰休屠王阏氏。日䃅每见画常拜，
乡之涕泣，然后迺去。日䃅子二人皆爱为帝弄儿，常
在旁侧，弄儿或自后拥上项，日䃅在前，见而目之，弄
儿走且啼曰：“翁怒。”上谓日䃅：“何怒吾儿为？”其后弄儿
壮大不谨，自殿下与宫人戏，日䃅适见之，恶其淫乱，
遂杀弄儿。弄儿即日䃅长子也。上闻之大怒，日䃅顿
首谢，具言所以杀弄儿状。上甚哀，为之泣，已而心敬
日䃅。初，莽何罗与江充相善，及充败，卫太子、何罗之
弟通用诛太子时，力战得封。后上知太子冤，迺夷灭
充宗族党与。何罗兄弟惧及，遂谋为逆。日䃅视其志
意有非常，心疑之，阴独察其动静，与俱上下。何罗亦
觉日䃅意，以故久不得发。是时，上行幸林光宫，日䃅
小疾卧庐，何罗与通及小弟安成矫制夜出，共杀使
者，发兵。明旦，上未起，何罗亡，何从外入。日䃅奏厕，心
动，立入坐内户下。须臾，何罗袖白刃从东箱上，见日
䃅色变，走趋卧内，欲入，行触宝瑟僵。日䃅得抱何罗，
因传曰：“莽何罗反。”上惊起，左右拔刃欲格之，上恐并
中日䃅止勿格。日䃅捽胡投何罗殿下，得禽，缚之，穷
治，皆伏辜。繇是著《忠孝节》。日䃅自在左右，目不忤视
者数十年。赐出宫，女不敢近。上欲内其女，后宫不肯，
其笃慎如此。上尤奇异之。及上病，属霍光以辅少主。
光让日䃅，日䃅曰：“臣外国人，且使匈奴，轻汉。”于是遂
为光副。光以女妻日䃅嗣子赏。初，武帝遗诏以讨莽何罗功，封日䃅为秺侯。日䃅以帝少，不受封。辅政岁
馀，病困。大将军光白封，日䃅卧授印绶。一日薨。赐葬
具冢地，送以轻车介士。军陈至茂陵，谥曰敬侯。日䃅，
两子赏、建俱侍中，与昭帝略同年，共卧起。赏为奉车，
建驸马都尉。及赏赐侯，佩两绶。上谓霍将军曰：“金氏
兄弟两人不可使俱两绶邪？”霍光对曰：“赏自嗣父为
侯耳。”上笑曰：“侯不在我与将军乎？”光曰：“先帝之约，有
功迺得封侯。”时年俱八九岁。宣帝即位，赏为太仆。霍
氏有事，萌牙上书去妻，上亦自哀之，独得不坐。元帝
时为光禄勋，薨，亡子，国除。元始中继绝世封建孙当
为秺侯，奉日䃅后。